**ชื่อผลงาน Best practice Service Plan**(สาขาระบบบริการปฐมภูมิแลระบบสุขภาพอำเภอ)

“ฮอมฮัก ฮอมใจ เพื่อการฟื้นฟูสมรรถภาพ คนพิการ ผู้สูงอายุ ชุมชน “ กระบวนการพัฒนาเครือข่ายการฟื้นฟูสมรรถภาพคนพิการ ผู้สูงอายุ ชุมชนนำร่อง จังหวัดพะเยา

**กำหนดรูปแบบการนำเสนอ**

 ผลงานวิชาการ

**ชื่อผู้ส่งผลงาน**

 **ชื่อ - สกุล** แพทย์หญิงศิลดา การะเกตุ

 **ตำแหน่ง** นายแพทย์ชำนาญการพิเศษ

 **สถานที่ปฏิบัติงาน** โรงพยาบาลพะเยา

 **จังหวัด** พะเยา **เขตสุขภาพที่**1

 **โทรศัพท์**054 – 409300 ต่อ 1419 **มือถือ** 089 – 5554149 **โทรสาร** 054 – 409330

 **E – mail** :siladaka@gmail.com

 **ปีที่ดำเนินการ** 1 ตุลาคม 2558 – 30 กันยายน 2559

**“ ฮอมฮัก ฮอมใจ เพื่อการฟื้นฟูสมรรถภาพ คนพิการ ผู้สูงอายุ ชุมชน “ กระบวนการพัฒนาเครือข่ายการฟื้นฟูสมรรถภาพคนพิการ ผู้สูงอายุ ชุมชนนำร่อง จังหวัดพะเยา**

บทคัดย่อ

จังหวัดพะเยา เป็นจังหวัดที่ 9 ของประเทศ สมัครเข้าร่วมกองทุนฟื้นฟูสมรรถภาพที่จำเป็นต่อสุขภาพ ซึ่งเป็นกองทุนร่วมขับเคลื่อนโดย สปสช เขต และท้องถิ่นระดับจังหวัด จัดสรรงบประมาณร่วมกันตามรายหัวประชากรและท้องถิ่นสมทบ สำหรับฟื้นฟูสมรรถภาพ คนพิการ ผู้สูงอายุและบุคคลที่จำเป็นต่อการฟื้นฟูสภาพ ให้มีประสิทธิภาพและสามารถดำรงชีวิตอยู่ได้อย่างมีศักดิ์ศรี โดยขับเคลื่อนตั้งแต่ปี 2555 แต่สิ่งที่เกิดขึ้นกลุ่มคนพิการ ผู้สูงอายุ ผู้ที่จะต้องได้รับการฟื้นฟู ไม่สามารถเข้าถึงการให้บริการทางการแพทย์ได้ เนื่องจากการฟื้นฟู มีเฉพาะที่โรงพยาบาลระดับอำเภอ หรือระดับจังหวัด ผู้ป่วยส่วนใหญ่ มีระยะทางห่างไกล ระยะเวลาในการฟื้นฟูใช้เวลานาน คนพิการ ผู้สูงอายุ ไม่สามารถมาด้วยตนเองได้ต้องอาศัยผู้ดูแลร่วมด้วย ผู้ป่วยรับบริการจำนวนมาก เจ้าหน้าที่ มีน้อย ใช้เวลาในการฟื้นฟูเพียงระยะเวลาอันสั้น ทำให้เกิดความเบื่อหน่ายของผู้ดูแลและผู้ที่จะต้องทำการฟื้นฟู คณะกรรมการกองทุนฟื้นฟูสมรรถภาพที่จำเป็นต่อสุขภาพจังหวัดพะเยา จึงเกิดแนวคิดจะทำอย่างไร ที่จะลดจำนวนผู้ป่วย ไม่ให้กระจุกตัว ที่ โรงพยาบาล ควรจะกระจาย ไปแต่ละอำเภอ จึงเปิดรับสมัครชุมชนที่สนใจเข้าร่วมโครงการ ทั่วทั่งจังหวัด เพื่อให้เกิดความยั่งยืนโดยมีเงื่อนไข ชุมชนควรเข้ามามีส่วนร่วมในการดำเนินงานร่วมกัน ภายใต้การขับเคลื่อนของแพทย์เวชศาสตร์ฟื้นฟู โรงพยาบาลพะเยา

การวิจัยครั้งนี้ มีวัตถุประสงค์ เพื่อศึกษา กระบวนการพัฒนาเครือข่ายฟื้นฟูสมรรถภาพคนพิการ ผู้สูงอายุ ชุมชนนำร่อง จังหวัดพะเยา เป็นการวิจัยแบบมีส่วนร่วม (Parcitipartory Resreach) กลุ่มเป้าหมาย คือ คณะกรรมการกองทุน ภาคีเครือข่ายประกอบด้วย ผู้นำหมู่บ้าน ผู้นำท้องถิ่น คนพิการ ผู้สูงอายุ ปราชญ์ชาวบ้าน หน่วยงานภาครัฐ ที่เกี่ยวข้อง จำนวน 200 คน วิธีดำเนินการวิจัยคือ กิจกรรมการเข้าร่วมการขับเคลื่อนการฟื้นฟูสมรรถภาพด้วยความสมัครใจ กิจกรรมการขับเคลื่อนการฟื้นฟูสมรรถภาพ คนพิการ ผู้สูงอายุในชุมชน บันทึกข้อมูลโดยโปรแกรม SPSS วิเคราะห์ข้อมูล โดยวิเคราะห์เนื้อหา (content analysis)

ผลการวิจัยและอภิปรายผล พบว่า กิจกรรมการเข้าร่วม การขับเคลื่อนการฟื้นฟูสมรรถภาพด้วยความสมัครใจ กองทุนฯ ได้ประชาสัมพันธ์ให้องค์กรปกครองส่วนท้องถิ่นแต่ละอำเภอได้รับทราบ ในการดำเนินงานจัดตั้งศูนย์ฟื้นฟูสมรรถภาพคนพิการ ผู้สูงอายุ มีท้องถิ่นหรือภาคีเครือข่ายในพื้นที่จังหวัดพะเยา จำนวน 12 แห่งเข้ารับฟังการชี้แจง มีเงื่อนไข คือ กองทุนจัดสรรวัสดุอุปกรณ์สำหรับฟื้นฟู และให้ การพัฒนาศักยภาพบุคลากร ส่วนภาคีเครือข่าย ควรมีอาคารในการรองรับวัสดุอุปกรณ์ดังกล่าว มีท้องถิ่นสมัครเข้าร่วมโครงการ จำนวน 7 แห่ง เมื่อเกิดข้อตกลงร่วมกัน ภาคีจึงเกิดการขับเคลื่อนของทุกฝ่าย ด้านกองทุนฯ ดำเนินการจัดหาวัสดุอุปกรณ์ในการฟื้นฟูสมรรถภาพ เป็นเงินจำนวน 490,000 บาทต่อศูนย์ฯ มีการพัฒนาศักยภาพด้านการฟื้นฟู จากสถาบันสิรินธร สำหรับ บุคคลทางด้านสาธารณสุขเพื่อเป็นพี่เลี้ยงในชุมชน จำนวน 1 สัปดาห์ และพัฒนาศักยภาพภาคีเครือข่ายแกนนำจิตอาสาแต่ละศูนย์ จำนวน 30 คนต่อศูนย์ ด้านภาคีเครือข่ายในชุมชน ร่วมกันขับเคลื่อนการจัดหาอาคาร บางแห่งสร้างใหม่ บางแห่งปรับปรุงอาคารที่มีอยู่เดิม โดยการฮอมบุญ ฮอมแรง จัดตั้งผ้าป่า มีผู้สนับสนุนจากหน่วยงานต่างๆมากมาย จึงเปลี่ยนชื่อจากศูนย์ฟื้นฟูในชุมชน เป็นศูนย์ฮอมฮักชุมชน เป็นศูนย์ที่ร้อยดวงใจในการฮอมฮัก ฮอมบุญ ฮอมความรู้ความสามารถตามศักยภาพของทุกภาคีเครือข่ายในการดูแลกลุ่มเป้าหมายดังกล่าว

**กิจกรรมการขับเคลื่อนการฟื้นฟูสมรรถภาพ คนพิการ ผู้สูงอายุในชุมชน**  การจัดบริการเปิดให้บริการทุกวัน ภายใต้การดูแล จากทีมเชี่ยวชาญด้านการฟื้นฟู คือทีมแพทย์เวชศาสตร์ฟื้นฟูแพทย์เวชศาสตร์ฟื้นฟู โรงพยาบาลพะเยา/โรงพยาบาลเชียงคำ /โรงพยาบาลจุน ร่วมกับ แกนนำจิตอาสา อาทิ อพมก / อผส / อสม ในชุมชนร่วมกันในการดูแล โดย แกนนำมีหน้าที่ลงทะเบียน ซักประวัติ ชั่งน้ำหนัก วัดส่วนสูง วัดความดันโลหิต ภายใต้การดูแลของพี่เลี้ยง รพสต ส่งต่อให้แพทย์เวชศาสตร์ฟื้นฟูตรวจร่างกายประเมิน อสม และผู้ดูแล ร่วมเรียนรู้กับแพทย์และทีมพี่เลี้ยง อาทิ การฟื้นฟูสภาพ การใช้กายอุปกรณ์ การขึ้นทะเบียนคนพิการ เกิดระบบ One Stop service ไม่ต้องเดินทางไปไกล ผู้ดูแลเพียงแต่ขี่จักรยานยนต์มาส่งและกลับไปทำงานต่อได้ เมื่อฟื้นฟูเสร็จ ศูนย์ฮอมฮักชุมชน โทรศัพท์ให้มารับผู้ป่วย หรือแกนนำไปส่ง ตลอดจนมีรถรับส่ง จาก เทศบาล /อบต จึงทำให้คนพิการ ผู้สูงอายุ ได้รับการฟื้นฟูอย่างเต็มที่ ภายใต้การดูแลอย่างใกล้ชิดใกล้บ้าน ใกล้ใจ ทำให้ภาระลดค่าใช้จ่าย ที่ต้องเดินทางไปฟื้นฟูยังโรงพยาบาล จาก 6,300 บาท/สัปดาห์ ลดลงเหลือ 70 บาท/สัปดาห์

|  |  |  |  |  |
| --- | --- | --- | --- | --- |
| **ศูนย์ฮอมฮักชุมชน** | **อำเภอ** | **จำนวนผู้มาใช้บริการ** | **ปรับสภาพบ้าน** | **ส่งเสริมอาชีพ** |
|  |  |
| ศูนย์ฮอมฮักชุมชนทั้งหมด 7 ตำบล |  เมือง/จุน/ปง/เชียงคำ/ภูซาง/ภูกามยาว | ๑,๕๗๕  | ๕๐  | เลี้ยงไก่/ทำขนม/เพาะเห็ด/อบลำไย/ปลูกกล้วย/สมุนไพร |
| รวม |  | ๑,๕๗๕ ราย | ๕๐ หลัง |  ๖ อาชีพ |

บริการส่งเสริมสุขภาพในชุมชน การตรวจภาวะหกล้ม ภาวะสมองเสื่อม การประเมินข้อเข่าเสื่อม การให้ความรู้ ตลอดจน การเยี่ยมคนพิการ ผู้สูงอายุ การปรับสภาพสิ่งแวดล้อมที่เหมาะสมต่อการดำรงชีวิตของผู้สูงอายุ แกนนำจิตอาสา ได้เข้าไปสำรวจประเมินไว้ก่อน ผู้สูงอายุ คนพิการ โดยแพทย์ประเมินและขึ้นทะเบียนคนพิการยังศูนย์ฮอมฮักได้เลย มีกายอุปกรณ์ ในการฟื้นฟูสภาพที่บ้าน โดยไม่จำเป็นต้องไปถึงโรงพยาบาล ผู้สูงอายุบางคน ร้องให้ออกมา ทำให้ทุกคนสุขใจที่ได้ให้บริการ ทุกภาคส่วนมีความสุข มีส่วนร่วมในการดูแล

ความภาคภูมิใจ : การร่วมกันเป็นหนึ่งที่ช่วยเหลือเกื้อกูลกันโดยไม่หวังสิ่งตอบแทน ล้วนเป็นบุญที่ช่วยกันฮอมฮักให้สำหรับกลุ่มผู้คนที่ล้วนต้องการ ความช่วยเหลือ ก่อเกิดประโยชน์ต่อกลุ่มดังกล่าว อย่างมหาศาล แม้เราเหนื่อยกาย แต่ใจทุกคนไม่เหนื่อย ก่อเกิดพลังในการขับเคลื่อนให้บุคคลที่ขาดโอกาสได้รับประโยชน์จากการดูแล ฟื้นฟูสมรรถภาพร่างกายด้วยการเป็นผู้ให้อย่างแท้จริง